John Bercow
John Bercow er en britisk politiker som var formand (speaker) for Underhuset i Det Britiske Parlament fra 2009 til 2019. Han blev første gang valgt til Underhuset for the Conservative party  i 1997. Han beklædte forskellige mindre betydningsfulde poster som juniorminister og ordførerskaber under skiftende konservative ledere, indtil han stillede op til posten som parlamentsformand. Da han blev valgt til dette, måtte han træde ud af the Conservative party og fortsætte som uafhængigt, ikke-partipolitisk parlamentsmedlem. Han blev efterfølgende genvalgt til formandsposten fire gange. Han gjorde sig som parlamentsformand især bemærket under debatterne om Brexit efter 2016, hvor han insisterede på at beskytte parlamentets suverænitet mod en regering, der flere gange forsøge at sætte dette uden for indflydelse. Dette gjorde ham upopulær hos de konservative ledere, især hos Boris Johnson. Da John Bercow forlod posten som formand blev han ikke, som traditionen ellers foreskriver, udpeget til en plads i Overhuset. Han genopstillede ikke til parlamentsvalget i 2019. I 2021 forlod han the Conservative party og meldte sig i stedet ind i Labour party.
I 2022 konkluderede et undersøgelsesudvalg i Underhuset, at han konsekvent havde opført sig krænkende over for sit personale gennem en årrække. Han blev derefter forment adgang til parlamentet på livstid og ekskluderet af Labour.